**Prof.asoc.dr. Marsela Likaj** është e punësuar me kohë të plotë pranë Fakultetit të Gjuhëve të Huaja në Universitetin e Tiranës. Ka një përvojë pune 27 vjeçare si pedagoge dhe studiuese. Pas diplomimit në vitin 1998 në Degën Gjuhë Gjermane në Fakultetin e Gjuhëve të Huaja vijon studimet pasuniversitare dhe ato doktorale, të cilat lidhen me letërsinë gjermane.

Fushat e mësimdhënies dhe ekspertizës kërkimore përfshijnë historinë e letërsisë gjermane, didaktikën e gjuhës dhe letërsisë dhe përkthimin letrar.

Ka marrë pjesë në disa projekte kombëtare dhe ndërkombëtare, të cilat lidhen me komunikimin ndërkulturor në rajon dhe Evropë, përkthimin pragmatik dhe atë letrar, kërkimin shkencor, edukimin mbi median në nivel universitar, si edhe një sërë projektesh që lidhen me njohjen dhe promovimin e autorëve në gjuhën gjermane.

Ka shërbyer në pozicione drejtuese si Përgjegjëse e Seksionit të Letërsisë dhe Përgjegjëse e Departamentit të Gjuhës Gjermane në vitet 2017-2024.

Ka botuar një sërë artikujsh shkencore brenda dhe jashtë vendit, disa tekste mësimore për mësimin e gjuhës gjermane si edhe një listë mbresëlënëse përkthimesh.

Aktualisht është Zv. Dekane e Fakultetit të Gjuhëve të Huaja dhe anëtare e Senatit Akademik të Universitetit të Tiranës si edhe Anëtare e Kryesisë së Shoqatës së Gjermanistëve të Evropës Juglindore (SOEGV).